Α.Ο. Ελλάς Ποντίων

Ο Αθλητικός Όμιλος Ελλάς Ποντίων είναι ποδοσφαιρικός σύλλογος με έδρα το Αιγάλεω Αττικής. Επίσημο έτος ίδρυσης του συλλόγου είναι το 1983, φέρει για έμβλημα τον ποντιακό αετό και χρώματα το βυσσινί και το λευκό. Από την επίσημη του ίδρυση διατηρεί τμήμα ποδοσφαίρου ανδρών που ανήκει στη δύναμη της Ε.Π.Σ. Πειραιά. Από το 2008 διαθέτει και τμήμα ποδοσφαίρου γυναικών. Έδρα του αποτελεί το Δημοτικό Γήπεδο Ορυζομύλων Αιγάλεω, χωρητικότητας 240 θεατών. Στο παρελθόν η ανδρική ομάδα ποδοσφαίρου έχει αγωνιστεί 4 φορές στη Δ΄ Εθνική (1993-94, 2009-10 και 2011-12). Η γυναικεία ομάδα ποδοσφαίρου του συλλόγου το 2009-10 αγωνίστηκε στην Α΄ Εθνική.

 Το 1968 μια ομάδα Ελλήνων προσφύγων Ποντιακής καταγωγής από τη Ρωσία που κατοικούσε στην Καλλιθέα Αττικής, ίδρυσε το ανεξάρτητο ποδοσφαιρικό σωματείο Α.Ο. Ελλάς Ποντίων με έμβλημα τον ποντιακό αετό. Εμπνευστής του ονόματος ήταν ο Τσιλικίδης Γεώργιος. Το 1972 οι βασικοί συντελεστές του σωματείου εγκαταστάθηκαν μόνιμα στο Αιγάλεω και τη συνοικία "Ρώσικα" και εκεί το 1977 επανίδρυσαν τον ποδοσφαιρικό τους σύλλογο. Η Ελλάς Ποντίων δρούσε σαν ανεξάρτητο σωματείο σε διάφορα τουρνουά ανεξαρτήτων ομάδων και διάφορους φιλικούς αγώνες. Το 1983 αναγνωρίστηκε επίσημα από το Πρωτοδικείο, με το έτος αυτό να αποτελεί και το επίσημο έτος ίδρυσης του συλλόγου. Το 1987 έγινε επίσημα μέλος της Ε.Π.Ο. με Αριθμό Μητρώου 4480 και εντάχθηκε στην Ε.Π.Σ. Πειραιώς. 1968: Ιδρύεται στη Καλλιθέα ως ανεξάρτητο σωματείο ο Α.Ο. ΕΛΛΑΣ ΠΟΝΤΙΩΝ, το οποίο δραστηριοποιήθηκε μέχρι το 1972. 1977: Επανιδρύεται στο Αιγάλεω ως ανεξάρτητο σωματείο, από μέλη του Α.Ο. ΕΛΛΑΣ ΠΟΝΤΙΩΝ που μετακόμισαν στο Αιγάλεω. 1983: Αναγνωρίζεται από το Πρωτοδικείο. 1987: Αναγνωρίζεται από την Ε.Π.Ο. με Αριθμό Μητρώου 4480 και ως επίσημο σωματείο εντάχθηκε στην Ε.Π.Σ. Πειραιά, ξεκινώντας από τη Γ΄ κατηγορία. 1990: Άνοδος στην Β΄ κατηγορία Ε.Π.Σ. Πειραιά. 1991: Πρωταθλήτρια 1ου ομίλου και άνοδος στην Α΄ Ε.Π.Σ. Πειραιά. 1993: Άνοδος στη Δ΄ Εθνική, έπειτα από νίκη σε αγώνα μπαράζ επί του συνονόματου Α.Σ. Ποντίων της Δραπετσώνας. 2009: Πρωταθλήτρια του 1ου ομίλου Α΄ Ε.Π.Σ. Πειραιά, άνοδος στη Δ΄ Εθνική. 2011: Πρωταθλήτρια του 1ου ομίλου Α΄ Ε.Π.Σ. Πειραιά (αήττητη με 27 νίκες, 1 ισοπαλία, 84-14 γκολ), άνοδος στη Δ΄ Εθνική. 2022: Υπερπρωταθλήτρια Α΄ Ε.Π.Σ. Πειραιά και πρόκριση στο ειδικό Πρωτάθλημα Πρωταθλητριών Ε.Π.Σ. 2022 για την άνοδο στην Γ΄ Εθνική. Κυπελλούχος Ε.Π.Σ. Πειραιά για πρώτη φορά νικώντας την Προοδευτική με 2-1 στο Στάδιο «Γ. Καραϊσκάκης» στην πρώτη παρουσία της στον τελικό. 1993-94: (4ος όμιλος): 16η θέση/18 ομάδες, 26 β., υποβιβάστηκε. 2009-10: (9ος όμιλος): 12η θέση/15 ομάδες, 34 β., υποβιβάστηκε. 2011-12: (9ος όμιλος): 12η θέση/15 ομάδες, 23 β., υποβιβάστηκε. Η γυναικεία ποδοσφαιρική ομάδα του συλλόγου ιδρύθηκε το καλοκαίρι του 2008 από ντόπιες παίκτριες και ποδοσφαιρίστριες που ήρθαν από άλλα σωματεία. Εντάχθηκε στον 3ο Όμιλο της Β΄ κατηγορίας (σεζόν 2008-09), όπου τερμάτισε δεύτερη και στη συνέχεια κέρδισε την άνοδο στους αγώνες μπαράζ. Έτσι στην πρώτη της σεζόν ανέβηκε στην Α΄ Εθνική, από την οποία υποβιβάστηκε. Τη σεζόν 2010-11 αγωνίστηκε στο νότιο όμιλο της Β΄ κατηγορίας, όπου τερμάτισε στην 3η θέση σε πέντε ομάδες. 2009-10 - Νότιος όμιλος Α΄ Εθνικής: 7η θέση (προτελευταία), υποβιβάστηκε: 7 β. (11-23 γκολ), 2 νίκες, 1 ισοπαλία, 11 ήττες. Κατάλογος ποδοσφαιρικών ομάδων Αττικής Ιστοσελίδα ΑΟ Ελλάς Ποντίων. Ιστοσελίδα ερασιτεχνικού ποδοσφαίρου Ιστοσελίδα ΕΠΣΠ. "Αθλητική Ηχώ". Γυναικεία ομάδα "Ελλάς" Ποντίων.] Ιστοσελίδα ΕΠΟ.